ΓΡΑΠΤΗ ΕΡΩΤΗΣΗ P-0545/01

υποβολή: Mario Mastella (PPE-DE) προς την Επιτροπή

(19 Φεβρουαρίου 2001)

Θέμα: Ευρωπαϊκή απαγόρευση για την κατανάλωση και τη εξαγωγή της ιταλικής φιορεντίνα (μπριζόλας με κόκκαλο)

Στις 7 Φεβρουαρίου 2001, η Μόνιμη Κτηνιατρική Επιτροπή των Βρυξελλών, τοποθετήθηκε επί των προτάσεων που την ίδια μέρα διατύπωσε η Ευρωπαϊκή Επιτροπή σχετικά με την αφαίρεση της σπονδυλικής στήλης όλων των βοοειδών ηλικίας άνω των 12 μηνών, και αποφάσισε να απαγορεύσει την κατανάλωση και εξαγωγή της ιταλικής μπριζόλας φιορεντίνα. Θα εξαιρεθούν από τηνποχρέωση της αφαίρεσης και καταστροφής της σπονδυλικής στήλης των βοοειδών ηλικίας άνω των 12 μηνών τα κράτη μέλη που είναι σε θέση να αποδείξουν ότι έλαβαν αποτελεσματικά μέτρα ελέγχου. Κατά συνέπεια, η Σουηδία, η Φινλανδία και η Αυστρία θα εξαιρεθούν από το εν λόγω μέτρο δεδομένου ότι δεν έχει ως τώρα καταγραφεί κανένα κρούσμα σπογγώδους εγκεφαλοπάθειας των βοοειδών στο εσωτερικό τους και θεωρούνται ως χώρες όπου ο ιός της ΣΕΒ είναι απίθανο να εκδηλωθεί. Ωστόσο η απόκλιση από το σχετικό μέτρο επεκτάθηκε και στο Ηνωμένο Βασίλειο, χώρα στην οποία καταγράφηκαν τα πρώτα κρούσματα της νόσου και όπου έχει καταγραφεί ο μεγαλύτερος αριθμός βεβαιωμένων κρουσμάτων ΣΕΒ και σε ανθρώπους, επειδήποτίθεται ότι η απαγόρευση εισαγωγής στην τροφική αλυσίδα οιουδήποτε είδους ζώου ηλικίας άνω των 30 μηνών αρκεί για να εξασφαλίσει ότι ο αριθμός των ζώων που έχουν πιθανότητες να μολυνθούν είναι ελάχιστος και βαίνει σταθερά μειούμενος. Παρολαυτά η εξαίρεση δεν θα επιτρέψει την εξαγωγή βοείου κρέατος με κόκκαλο από τη χώρα αυτή. Η απόκλιση θα ισχύει και για την Πορτογαλία, με βάση τα ισχύοντα εθνικά μέτρα για την εξάλειψη της ΣΕΒ, και κυρίως την απαγόρευση κρεαταλεύρων που εφαρμόζεται από την 1η Ιουλίου 1999. Όμως η εξαίρεση ισχύει μόνο για τα ζώα που γεννήθηκαν μετά από την ημερομηνία αυτή και έχουν ηλικία κάτω των 30 μηνών.

Κατόπιν τούτου ζητώ από την Επιτροπή:

- να αποσαφηνίσει τα όσα εκτίθενται ανωτέρω αφού βεβαιωθεί για την ύπαρξη ή μη διακρίσεων στις αποφάσεις της Κτηνιατρικής Επιτροπής, προκειμένου να περιφρουρηθούν τα συμφέροντα των ήδη βαρειά πληγέντων ιταλών επιχειρηματιών του τομέα, αλλά και το δικαίωμα των καταναλωτών στη σωστή πληροφόρηση, και να πει βάσει ποιωνγειονομικών παραμέτρων ελήφθη η απόφαση αυτή"

- να πει, τέλος, εάν δεν θεωρεί ότι είναι σκόπιμο να παρέμβει με νέες πρόσθετες αποφάσεις που, αντί να επιβάλλουν κυρώσεις, να νομιμοποιούν οριστικά και να προστατεύον τον τυπικό χαρακτήρα των παραδοσιακών προϊόντων κάθε κράτους μέλους της Ευρωπαϊκής Ένωσης και, εν προκειμένω, της Ιταλίας.

Απάντηση του κ. Byrne εξ ονόματος της Επιτροπής

(23 Απριλίου 2001)

Η πολιτική της Ευρωπαϊκής Επιτροπής είναι, τα μέτρα που αφορούν τη δημόσιαγεία να έχουν επιστημονική βάση. Η επιστημονική συντονιστική επιτροπή, στη γνώμη της της 12ης Ιανουαρίου 2001 για την ασφάλεια σε σχέση με τη σπογγώδη εγκεφαλοπάθεια των βοοειδών (ΣΕΒ) ορισμένων ιστών των βοοειδών και ορισμένων προϊόντων ζωικής προέλευσης, εξέφρασε την άποψη ότι η σπονδυλική στήλη βοοειδών ηλικίας άνω των 12 μηνών πρέπει να θεωρείται ως ειδικόλικό κινδύνου (ΕΥΚ). Επισήμανε επίσης ότι κατά την αξιολόγηση του κινδύνου για την ανθρώπινηγεία που προέρχεται από τη σπονδυλική στήλη των βοοειδών, πρέπει να λαμβάνεταιπόψη η πιθανότητα να είναι μολυσμένα τα ζώα και αναφέρθηκε συγκεκριμένα στην ύπαρξη μιας ισχύουσας απαγόρευσης των ζωοτροφών. Ύστερα από τη γνώμη αυτή και τα συμπεράσματα της συνόδου κορυφής τωνπουργών Γεωργίας της 29ης Ιανουαρίου 2001, η Επιτροπήπέβαλε μία πρόταση(1) στη μόνιμη κτηνιατρική επιτροπή στις 7 Φεβρουαρίου 2001 προσθέτοντας τη σπονδυλική στήλη στον κατάλογο των ειδικώνλικών κινδύνου, αλλά λαμβάνονταςπόψη τις ισχύουσες απαγορεύσεις των ζωοτροφών στο Ηνωμένο Βασίλειο και την Πορτογαλία και το γεγονός ότι από γεωγραφική άποψη ο κίνδυνος για ΣΕΒ είναι χαμηλός στην Αυστρία, τη Φινλανδία και τη Σουηδία.

Η άποψη της Επιτροπής είναι ότι η προστασία της δημόσιαςγείας προηγείται της προστασίας των παραδοσιακών προϊόντων. Πρέπει επίσης να σημειωθεί ότι η απόφαση(2) περιέχει μια διάταξη που επιτρέπει σε κάθε κράτος μέλος ναποβάλει αίτηση για παρέκκλιση από τους κανόνες σχετικά με την απομάκρυνση της σπονδυλικής στήλης εφόσον είναι σε θέση να αποδείξει τη συμμόρφωσή του με ορισμένα κριτήρια.

(1) ΕΕ L 84 της 23.3.2001.

(2) ΕΕ L 84 της 23.3.2001.